Zastava M70
<s>Застава М70 је полуаутоматски пиштољ једноструке акције, идеално оружје за одбрану и лагано за руковање и одржавање.</s><s>Пуњење пиштоља се врши из одвојивог магацина са сигурним укопчавањем и закопчавањем.</s><s>Кочење се обавља помјерањем полуге кочнице, нишан је механички предњи дио нишана је фиксни, задњи дио је помјерљив по правцу лијево-десно.</s><s>Метални дијелови су израђени од висококвалитетног челика а корице од полимера или ораховог дрвета.</s>

<s>Историја 
Пиштољ М70 је настао као насљедник Заставе M57.</s><s>Технички захтјеви су подразумијевали оружје са слободним затварачем и фиксном цијеви.</s><s>Конструкцијска група, са инжињером Божидаром Благојевићем на челу, са радом на новом моделу почела је 1966.</s><s>Пројекат је носио име „Артикал 07”, а први прототип је завршен 1967. након чега је израђена за војна истраживања израђена опитна „нулта” серија од 1000 примјерака.</s>

<s>Карактеристике 
При пројектовању усвојена је конструкција стандардног оружја 7,62мм М57 са поједностављеном аутоматиком.</s><s>Благојевић је скратио дужину цијеви, рама и рукохвата, док је капацитет оквира смањена са 9 на 8 метака.</s><s>Како је цијев била непокретна са ње су уклоњени прстенасти испусти и спојница.</s><s>Радијални жлебови су уклоњени и са унутрашње стране навлаке.</s><s>На предњој страни је задржана вођица са отвором за вођење цијеви, предњи ослонац повратног механизма и отвор на испусту за пролаз предњег ослонца повратне опруге.</s><s>Вођица са повратном опругом лежала је у жлебу рама и преко потискивача са својом опругом, ослањала се у изрезу на спојници цијеви, навлаке и рама.</s><s>На првим прототиповима задржани су спојива цијев са осовином и виљушкастим утврђивачима спојнице, задржач затварача и навлаке у задњем положају након испаљења метка из оквира.</s><s>Блок механизма за окидање није мијењан, спојница се и даље монтирала са лијеве стране рама.</s><s>Предњи нишан је израђиван као део навлаке, док је задњи био постављен на принципу „ластиног репа”.</s><s>Кочницу је чинило тијело и полуга које се налазило на задњем лијевом дијелу рама.</s><s>Током 1970. приступило се измјени конструкције у циљу поједностављења производње.</s><s>Одбачен је виљушкаст утврђивач спојнице, док је спојница фиксирана испустом вођице повратне опруге.</s><s>Истовремено смањена је ширина рукохвата и започета је производња нових оквира прилагођених дужини муниције 7,65 × 17мм и 9 × 17 мм.</s><s>У заводу је започета серијска производња модела М70А.</s><s>Једина разлика је била у механиичкој кочници, премјештена на лијеву задњу страну навлаке.</s>

<s>Референце</s>

<s>Спољашње везе 
Застава оружје</s>

<s>Oružje</s>

